B4-0582, 0583, 0585 και 0586/97

Ψήφισμα σχετικά με τη συνεδρίαση του Ευρωπαϊκού Συμβουλίου στις 16/17 Ιουνίου στο Άμστερνταμ

Το Ευρωπαϊκό Κοινοβούλιο,

- έχοντας υπόψη τα πορίσματα του Ευρωπαϊκού Συμβουλίου του Άμστερνταμ,

Α. έχοντας υπόψη ότι η ολοκλήρωση της αναθεώρησης της Συνθήκης συμβαδίζει με το χρονοδιάγραμμα που είχαν θέσει για τη ΔΚΔ τα πρόσφατα Ευρωπαϊκά Συμβούλια, ανοίγοντας έτσι το δρόμο για την έναρξη των διαπραγματεύσεων για τη διεύρυνση εντός εξαμήνου,

Σχετικά με τη Διακυβερνητική Διάσκεψη

1. επισημαίνει, υπό την επιφύλαξη μιας λεπτομερούς εξέτασης του τελικού κειμένου, ότι οι συμφωνηθείσες αναθεωρήσεις της Συνθήκης, μολονότι συνιστούν κάποια πρόοδο σε ορισμένους σημαντικούς τομείς, υπολείπονται σε σχέση με αυτά που χρειάζονταν σε κάποιους άλλους και δεν ασχολούνται καθόλου με θέματα που πρέπει να διευθετηθούν προηγουμένως, πριν από την προσχώρηση νέων χωρών στην Ένωση[semigr ]

2. επιδοκιμάζει τη μείωση του αριθμού των διαδικασιών λήψεως αποφάσεων, τη σημαντική διεύρυνση της διαδικασίας της συναπόφασης και την κατάργηση της τρίτης ανάγνωσης, την διεύρυνση της διαδικασίας της σύμφωνης γνώμης, καθώς και την απόφαση, σύμφωνα με την οποία το Ευρωπαϊκό Κοινοβούλιο έχει το δικαίωμα εκλογής του Προέδρου της Επιτροπής, κατόπιν προτάσεως του Ευρωπαϊκού Συμβουλίου[semigr ]

3. επιδοκιμάζει την απόφαση των αρχηγών κρατών και κυβερνήσεων να θέσουν την απασχόληση ως θέμα κύριας προτεραιότητας στο εν λόγω Ευρωπαϊκό Συμβούλιο, κυρίως μέσω της :

- ενσωμάτωσης νέου Τίτλου για την απασχόληση,

- ενσωμάτωσης στη Συνθήκη του κοινωνικού πρωτοκόλλου, καθώς και της αναφοράς στα θεμελιώδη κοινωνικά δικαιώματα στο προοίμιο και στο άρθρο 117 της νέας Συνθήκης,

4. περαιτέρω επιδοκιμάζει την πρόοδο που επετεύχθη μεταξύ άλλων στους ακόλουθους τομείς:

- σεβασμός των ανθρωπίνων δικαιωμάτων στην Ένωση συμπεριλαμβανομένου του δικαστικού ελέγχου από το Ευρωπαϊκό Δικαστήριο,

- νέα ρήτρα περί μη διακριτικής μεταχείρισης,

- ενίσχυση της πολιτικής που αφορά τις ίσες ευκαιρίες και την ίση μεταχείριση ανδρών και γυναικών,

- πολιτική στους τομείς του περιβάλλοντος, της δημόσιας υγείας και προστασίας των καταναλωτών,

- ευρύτερη καταπολέμηση των απατών εις βάρος των οικονομικών συμφερόντων της Κοινότητας

- ενίσχυση της τελωνειακής συνεργασίας

- μεγαλύτερη διαφάνεια και άνοιγμα,

- δήλωση για τον αθλητισμό και για τις δραστηριότητες εθελοντικής υπηρεσίας ως ένα νέο βήμα για την ενίσχυση μιας ολοκληρωμένης πολιτικής υπέρ των νέων,

- συμφωνία του Ευρωπαϊκού Συμβουλίου για την διοργανική συμφωνία σχετικά με τις δημοσιονομικές πτυχές της ΚΕΠΠΑ[semigr ]

5. επιδοκιμάζει την ενσωμάτωση στη Συνθήκη νέου άρθρου ΣΤα, το οποίο περιλαμβάνει τα μέτρα που πρέπει να λαμβάνονται σε περίπτωση παραβίασης από κράτος μέλος των θεμελιωδών αρχών της Ένωσης, συγκεκριμένα των αρχών της ελευθερίας, της δημοκρατίας, του σεβασμού των δικαιωμάτων του ανθρώπου και των θεμελιωδών ελευθεριών, καθώς και του κράτους δικαίου[semigr ]

6. επιδοκιμάζει τις προσπάθειες που κατεβλήθησαν για την προώθηση της συνεργασίας στους τομείς της ελευθερίας, της ασφάλειας και της δικαιοσύνης, και ειδικότερα:

- την απόφαση για την κοινοτικοποίηση σημαντικών τομέων όπως η δικαιοσύνη και οι εσωτερικές υποθέσεις,

- την ενσωμάτωση στη Συνθήκη της Συμφωνίας του Σέγκεν,

- την προοπτική να μπορέσει η Europol να αποκτήσει επιχειρησιακή ικανότητα σε εύθετο χρόνο[semigr ]

7. αποδοκιμάζει ωστόσο το γεγονός ότι μια σειρά αποφάσεων θα λαμβάνονται με ομοφωνία, την έλλειψη επαρκούς κοινοβουλευτικού και δικαστικού ελέγχου, τις περίπλοκες διαδικασίες για την ενσωμάτωση στη Συνθήκη της Συμφωνίας του Σέγκεν και για την απόπειρα συμβιβασμού των θέσεων ορισμένων κρατών μελών[semigr ]

8. επισημαίνει τις νέες διατάξεις στον τομέα της ενιαίας εκλογικής διαδικασίας για τις ευρωπαϊκές εκλογές και του καθεστώτος των βουλευτών του Ευρωπαϊκού Κοινοβουλίου[semigr ]

σχετικά με την κοινή εξωτερική πολιτική και την πολιτική ασφάλειας και τις εξωτερικές οικονομικές σχέσεις:

9. εκφράζει προπαντός την ανησυχία του διότι δεν επετεύχθη πραγματική πρόοδος όσον αφορά τη διαδικασία λήψεως αποφάσεων στον τομέα της κοινής εξωτερικής πολιτικής και πολιτικής ασφάλειας, πράγμα το οποίο δίνει τη δυνατότητα παρακώλυσης των εξελίξεων και δεν καθιστά σαφή το ρόλο και το καθεστώς του Υψηλού Εκπροσώπου της Ευρωπαϊκής Ένωσης σε αυτό τον τομέα της πολιτικής[semigr ]

10. παραμένει αβέβαιο το κατά πόσον το νέο πλαίσιο συνθήκης για την ΚΕΠΠΑ και την αμυντική πολιτική, καίτοι ενσωματώνει τα καθήκοντα του Petersberg στη Συνθήκη, θα διευκολύνει την επίτευξη πραγματικής προόδου[semigr ]

11. χαιρετίζει τη δημιουργία μονάδας προγραμματισμού και έγκαιρης προειδοποίησης στο πλαίσιο της ΚΕΠΠΑ και ζητεί από το Συμβούλιο και την Επιτροπή να αναλάβουν πρωτοβουλία με σκοπό να τεθεί σε εφαρμογή αυτό το στοιχείο της Συνθήκης πριν από την πλήρη επικύρωσή της[semigr ]

12. επιδοκιμάζει το γεγονός ότι η Επιτροπή αποτελεί μέρος της νέας τρόικας και εκπροσωπείται στη μονάδα ανάλυσης και προγραμματισμού[semigr ]

13. εκφράζει τη λύπη του για το γεγονός ότι απεδείχθη αδύνατο να σημειωθεί πρόοδος προς ένα δεσμευτικό χρονοδιάγραμμα για την ένταξη της ΔΕΕ στην ΕΕ και επιδοκιμάζει το γεγονός ότι η ΕΕ δύναται να καθορίζει κατευθυντήριες γραμμές για την ΔΕΕ[semigr ]

14. εκφράζει την απογοήτευσή του για την αναθεώρηση του άρθρου 113 που αφορά τις εξωτερικές οικονομικές σχέσεις, και ειδικότερα για την αδυναμία χάραξης μιας ολοκληρωμένης εμπορικής πολιτικής με κατάλληλο κοινοβουλευτικό έλεγχο και για τον κίνδυνο που απειλεί την αποτελεσματικότητα της πολιτικής αυτής[semigr ]

15. εκφράζει την απογοήτευσή του διότι οι θεσμικές μεταρρυθμίσεις και ιδιαιτέρως η αύξηση των περιπτώσεων ψηφοφορίας με ειδική πλειοψηφία, δεν επαρκούν για μελλοντική διεύρυνση και ζητεί επισήμως να εγκριθεί πριν από οποιαδήποτε διεύρυνση η περαιτέρω μεταρρύθμιση των συνθηκών σύμφωνα με περισσότερο δημοκρατική και διαφανή διαδικασία[semigr ]

16. εκφράζει τη λύπη του για το γεγονός ότι δεν υιοθετήθηκαν οι προτάσεις για τη νομική προσωπικότητα της Ένωσης[semigr ]

17. εκφράζει την αντίθεσή του προς το πρωτόκολλο που αφορά την έδρα των θεσμικών οργάνων και υπογραμμίζει ότι πρέπει να έχει το δικαίωμα να αποφασίζει το ίδιο πού και πότε θα συνεδριάζει[semigr ]

σχετικά με την Οικονομική και Νομισματική Ένωση

18. εκφράζει την ικανοποίησή του για τη συμφωνία που επέτυχε το Συμβούλιο σε μια σειρά θεμάτων που αφορούν την ΟΝΕ, ιδίως για τον συμβιβασμό σχετικά με το Σύμφωνο Σταθερότητας και Ανάπτυξης, διότι με τον τρόπο αυτό θα διασφαλισθεί η επιτυχής έναρξη της ΟΝΕ την 1η Ιανουαρίου 1999[semigr ] πιστεύει, ωστόσο, ότι πρέπει να καταβληθούν και άλλες προσπάθειες, ιδιαίτερα όσον αφορά την προστασία των καταναλωτών[semigr ] η δέσμευση για διαρκή δημοσιονομική πειθαρχία αποτελεί «προϋπόθεση εκ των ουκ άνευ» για τη διασφάλιση της αξιοπιστίας του ευρώ[semigr ]

19. επιδοκιμάζει το ψήφισμα του Ευρωπαϊκού Συμβουλίου σχετικά με την ανάπτυξη και την απασχόληση ως αποφασιστικό βήμα για την ολοκλήρωση του Συμφώνου Σταθερότητας και Ανάπτυξης, διότι με τον τρόπο αυτό αναγνωρίζεται η ανάγκη να ενισχυθεί η αποτελεσματικότητα και να διευρυνθεί το περιεχόμενο του συντονισμού των οικονομικών πολιτικών των κρατών μελών, που έχουν ως στόχο την καταπολέμηση της ανεργίας[semigr ]

20. αναμένει ότι το Ευρωπαϊκό Συμβούλιο θα λάβει υπόψη του την τροπολογία του Ευρωπαϊκού Κοινοβουλίου που αποσκοπεί στο να μην κατανέμεται το προϊόν των προβλεπομένων κυρώσεων εξαιτίας υπερβολικού ελλείμματος αλλά να εγγράφεται στον κοινοτικό προϋπολογισμό[semigr ]

21. εκφράζει, ωστόσο, τη λύπη του διότι οι πτυχές αυτές δεν έχουν ληφθεί επαρκώς υπόψη στις γενικές κατευθυντήριες γραμμές των οικονομικών πολιτικών που υπεβλήθησαν στο Ευρωπαϊκό Συμβούλιο[semigr ] στο σημείο αυτό υποστηρίζει με έμφαση την έκκληση που απηύθυνε το Ευρωπαϊκό Συμβούλιο προς το Συμβούλιο να αποτελέσει ο τομέας της απασχόλησης κεντρικό σημείο των κατευθυντηρίων γραμμών, και επισημαίνει ότι τούτο θα μπορούσε να έχει ήδη επιτευχθεί εάν είχαν ληφθεί δεόντως υπόψη από το Συμβούλιο οι συστάσεις του Ευρωπαϊκού Κοινοβουλίου επί των κατευθυντηρίων γραμμών[semigr ]

σχετικά με την απασχόληση, ανταγωνιστικότητα και ανάπτυξη

22. επιδοκιμάζει την απόφαση του Ευρωπαϊκού Συμβουλίου να πραγματοποιήσει έκτακτη συνεδρίαση για την απασχόληση κατά την Προεδρία του Λουξεμβούργου[semigr ] υπενθυμίζει όμως ότι προηγούμενες πρωτοβουλίες δεν οδήγησαν σε πραγματικά αποτελέσματα και προειδοποιεί το Ευρωπαϊκό Συμβούλιο ότι οι πολίτες έχουν μεγαλύτερες προσδοκίες και δεν πρέπει να απογοητευθούν και πάλι[semigr ] επισημαίνει την πρόθεση του Κοινοβουλίου να παρακολουθήσει εκ του σύνεγγυς την εφαρμογή και τα αποτελέσματα των πρωτοβουλιών που πρόκειται να αναληφθούν[semigr ]

23. επιδοκιμάζει τις δράσεις που προτίθεται να αναλάβει το Ευρωπαϊκό Συμβούλιο για την ενίσχυση της βιομηχανικής ανταγωνιστικότητας και την ολοκλήρωση της εσωτερικής αγοράς, τονίζει όμως ότι οι δράσεις αυτές πρέπει να θεωρούνται ως μέσο για την επίτευξη του κυρίαρχου στόχου, δηλαδή των υψηλών επιπέδων απασχόλησης[semigr ]

24. επισημαίνει ότι η λύση στο πρόβλημα της ανεργίας στην ΕΕ δεν είναι δυνατόν να βασισθεί αποκλειστικώς και μόνο στην ενίσχυση των οικονομικών πυλώνων της ΕΕ[semigr ]

σχετικά με την ενιαία αγορά

25. εκφράζει την αποδοκιμασία του για την υιοθέτηση από το Ευρωπαϊκό Συμβούλιο του σχεδίου δράσης για την ενιαία αγορά που είχε καταθέσει η Επιτροπή, και ελπίζει ότι θα υλοποιηθεί ταχέως, έτσι ώστε να καταστούν περισσότερο συνεκτικές και αποτελεσματικές οι ισχύουσες διατάξεις που διέπουν την ενιαία αγορά[semigr ]

26. επικροτεί το γεγονός ότι το Ευρωπαϊκό Συμβούλιο αποδίδει ιδιαίτερη σημασία στην απλοποίηση του κοινοτικού δικαίου, υπενθυμίζει ωστόσο ότι αυτή η απλοποίηση πρέπει να πραγματοποιηθεί με αυστηρό σεβασμό των διαδικασιών που προβλέπονται στη Συνθήκη και των εξουσιών του ΕΚ[semigr ]

σχετικά με τη διεύρυνση

27. επιδοκιμάζει την αποφασιστική δέσμευση που ανέλαβε το Ευρωπαϊκό Συμβούλιο για την έναρξη της διαδικασίας διεύρυνσης σύμφωνα με τα συμπέρασματα του Ευρωπαϊκού Συμβουλίου της Μαδρίτης[semigr ] αναμένει από την Επιτροπή να καταθέσει στο Κοινοβούλιο μέχρι τα μέσα Ιουλίου τις γνωμοδοτήσεις της επί των αιτήσεων προσχώρησης[semigr ] αναμένει κατά τη συνεδρίαση του Ευρωπαϊκού Συμβουλίου το Δεκέμβριο 1997 να ληφθούν όλες οι απαραίτητες αποφάσεις[semigr ]

σχετικά με τη δικαιοσύνη και τις εσωτερικές υποθέσεις

28. επιδοκιμάζει το γεγονός ότι το Ευρωπαϊκό Συμβούλιο θεωρεί τον αγώνα κατά του οργανωμένου εγκλήματος ως μια από τις προτεραιότητές του στους τομείς της δικαιοσύνης και των εσωτερικών υποθέσεων[semigr ] ανησυχεί όμως ιδιαίτερα για το δημοκρατικό έλλειμμα το οποίο έχει δημιουργηθεί όχι μόνο από το γεγονός ότι οι διαπραγματεύσεις και οι συμφωνίες στον εν λόγω τομέα παραμένουν ολοκληρωτικά, και αποκλειστικά, στα χέρια των κυβερνήσεων, αλλά και από το γεγονός ότι εξακολουθεί να είναι ασαφές εάν και ποιο δικαστήριο μπορεί να ασκεί δικαστικό έλεγχο[semigr ]

29. επιδοκιμάζει τη δημιουργία Ευρωπαϊκού Παρατηρητηρίου για το Ρατσισμό και την Ξενοφοβία στη Βιέννη[semigr ]

σχετικά με την εξωτερική πολιτική

30. επιδοκιμάζει την έκκληση της Ευρωπαϊκής Ένωσης για επίτευξη ειρήνης στη Μέση Ανατολή, και τις προτάσεις της, ιδιαίτερα τη δυνατότητα δημιουργίας Παλαιστινιακού Κράτους, δεδομένου ότι «μια βιώσιμη και ειρηνική παλαιστινιακή κρατική οντότητα είναι η καλύτερη εγγύηση για την ασφάλεια του Ισραήλ»[semigr ]

31. τονίζει τη σημασία της πρότασης για την πραγματοποίηση διεθνούς διάσκεψης για την ειρήνη και την ασφάλεια στην περιοχή των Μεγάλων Λιμνών, υπό την αιγίδα του ΟΗΕ και του ΟΑΕ, στην οποία καλεί την ΕΕ να συμμετάσχει ενεργά[semigr ]

32. επισημαίνει την αναφορά του Συμβουλίου στο θετικό ρόλο της πολυεθνούς προστατευτικής δύναμης στην Αλβανία, αλλά επιμένει ότι είναι απαραίτητη η ανάληψη κοινής δράσης, δυνάμει του άρθρου Ι.3 της Συνθήκης ΕΕ, προκειμένου να συντονιστεί καλύτερα η παροχή βοήθειας για την αναδιάρθρωση της χώρας αυτής[semigr ]

33. επιδοκιμάζει, μαζί με το Συμβούλιο, την υπογραφή της Ιδρυτικής Πράξης Αμοιβαίων Σχέσεων, Συνεργασίας και Ασφάλειας μεταξύ του ΝΑΤΟ και της Ρωσίας[semigr ] θεωρεί ότι η πράξη αυτή αποτελεί συμβολή στη νέα ευρωπαϊκή αρχιτεκτονική ασφάλειας η οποία προωθεί το άνοιγμα προς τη Ρωσία και προσφέρει επίσης την προοπτική μιας συνεκτικής πολιτικής για την περαιτέρω διεύρυνση της Ένωσης[semigr ]

34. επιδοκιμάζει τη δέσμευση του Συμβουλίου να δώσει οριστική μορφή σε μια συνεκτική πολιτική για τον έλεγχο των εξαγωγών όπλων σε όλη την Ένωση επί τη βάσει κοινών κριτηρίων που όρισαν τα Ευρωπαϊκά Συμβούλια του Λουξεμβούργου (Ιούνιος 1991) και της Λισαβόνας (Ιούνιο 1992)[semigr ]

35. σχετικά με τη Βοσνία-Ερζεγοβίνη, την Ομοσπονδιακή Δημοκρατία της Γιουγκοσλαβίας και την Κροατία:

- επισημαίνει με ανησυχία την αργή εφαρμογή των συμφωνιών του Ντέυτον στη Βοσνία-Ερζεγοβίνη και καλεί όλες τις ενδιαφερόμενες πλευρές να εργασθούν για την πλήρη εφαρμογή τους, συμπεριλαμβανομένης της σύλληψης και της προσαγωγής σε δίκη των υπόπτων για εγκλήματα πολέμου[semigr ]

- υπενθυμίζει στις αρχές της Ομοσπονδιακής Δημοκρατίας της Γιουγκοσλαβίας τους όρους που έθεσε η ΕΕ για την περαιτέρω ανάπτυξη των σχέσεων, συμπεριλαμβανομένης της προόδου που πρέπει να σημειωθεί στο Κοσσυφοπέδιο (σεβασμός των ανθρωπίνων δικαιωμάτων, αναγνώριση μεγάλου βαθμού αυτονομίας)[semigr ]

- επιδοκιμάζει τις τοπικές εκλογές στην Κροατία και την σταδιακή επανένταξη της Ανατολικής Σλαβονίας στην Κροατία, τονίζοντας συγχρόνως την ανάγκη για τον αυστηρό σεβασμό των ανθρωπίνων δικαιωμάτων και των δικαιωμάτων των μειονοτήτων σε ολόκληρη τη χώρα[semigr ]

36. εκφράζει τη λύπη του διότι το Συμβούλιο δεν έλαβε θέση σχετικά με την κατάσταση και την παραβίαση των δικαιωμάτων του ανθρώπου στην Τουρκία, και ιδιαίτερα σχετικά με την δράση των τουρκικών στρατιωτικών δυνάμεων στο ιρακινό Κουρδιστάν[semigr ]

Άλλοι τομείς

37. επικροτεί τη δήλωση του Ευρωπαϊκού Συμβουλίου για την απαγόρευση της κλωνοποίησης στον άνθρωπο και πιστεύει, κατά συνέπεια, ότι έγκειται στο Συμβούλιο και την Επιτροπή να επιβεβαιώσουν αυτή τη σαφέστατη θέληση για απαγόρευση ενσωματώνοντας στην πρόταση οδηγίας σχετικά με τη νομική προστασία των βιοτεχνολογικών εφευρέσεων τις νομοθετικές τροποποιήσεις που θα εγκρίνει το Κοινοβούλιο[semigr ]

38. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, καθώς και στις κυβερνήσεις και τα κοινοβούλια των κρατών μελών.